Tips

## Audition

ทิปส์ ปรากฎตัวเป็นลำดับที่ 6 แต่ในครั้งแรกที่ปรากฎตัวไม่มีแองเจิ้ลคนใดเลือกเข้าทีมเลย จนเมื่อต้องเลือกรอบสองทิปส์ถูกแองเจิ้ลเฌอแตมเลือกเข้าทีมเป็นสมาชิกคนที่ห้าของทีม

*"กดกันซิ - แองเจิ้ลหรี่หันหน้า"*

*"กดสิคะ ป้าๆทั้งสอง - แองเจิ้ลน่าเลีย"*

*"อ้ายยยย พี่ไปฉี่มาค่ะ - แองเจิ้ลเฌอแตม"*

## Episode 1

ในโจทย์แรกทิปส์นำเสนอภาพถ่ายที่โดดเด่นท่ามกลางผู้ชายถึงสี่คนพร้อมโชว์สรีระของตัวเอง ซึ่งผลงานที่ออกมาคำวิจารณ์มีทั้งคำชมและคำติ

*"ดูเป็นงาน simplistic แต่สไตล์เสื้อผ้าดูเชยค่ะ แองเจ้อลินดาไม่ประทับใจนะคะทิปส์ - ลินดา"*

*"หลงรักบอดี้ของทิปส์มาก ในภาพมีตัวประกอบถึงสี่คนแต่ทิปส์เอาอยู่ ดึงความสนใจจากเมดี้ไปได้ ชอบค่ะ - เมเรดิธ"*

*"ภาพดู Old School และราคาถูกไปหน่อยค่ะ แต่ชอบการจัดองค์ประกอบที่ทำให้หนูดูเด่นทั้งโพสและความเหนือเพศค่ะ - หอมมะลิ"*

## Episode 2

ในครั้งนี้ทิปส์ได้รับผิดชอบตัว M เลือกคำว่า Matador โดยนำเสนอถึงตนเองที่เป็นมาธาดอร์กำลังฝึกขี่วัวกระทิง ซึ่งผลตอบรับจากกรรมการเป็นไปในทิศทางที่ดี มีทั้งชมและติ แต่สุดท้ายทิปส์ก็สามารถชนะการแบทเทิลสายตัว M ได้ เฉือนชนะไป 0.01 คะแนน

*"ท่วงท่าจัดว่าเด็ดมากๆ สีหน้าควรเพิ่มอีกนิด - ยูกะ"*

*"สิ่งที่แองเจ้อไม่ชอบที่สุดคือการจัดแสงที่มีเงาดำด้านหลังมันทำให้ชุดดูกลืน ที่เหลือดีหมดแองเจ้อไม่ติดไม่ติ - ลินดา"*

*"ชอบแววตาที่มุ่งมั่นของทิปส์มากค่ะ แต่ดั๊นแอบงงนิดๆค่ะ ชุดฝึกต้องมาเต็มขนาดนี้เลยหรอยะ - อเลสซานดร้า"*

## Episode 3

ทีมเฌอแตมได้รับโจทย์ในธีมเพศหญิง จึงถ่ายทอดแฟชั่นโชว์ออกมาในคอนเซ็ปต์ของสตรีหมายเลขหนึ่ง โดยทิปส์มากับชุดที่ได้แรงบันดาลใจมาจากคาร์ล่า บรูนี่ มาในลุคที่ดูสวยสง่าและเซ็กซี่สมวัย

## Episode 4

ทีมเฌอแตมได้เลือกนำเสนอผลิตภัณฑ์คือเครื่องสำอาง Maybelline โดยเทนเทนรับผิดชอบในส่วนของ Ad ประเภทแบนเนอร์ ถ่ายทอดผลิตภัณฑ์คือลิปสติก คำวิจารณ์จากคณะกรรมการออกมาในทางที่ดี

*"บาลานซ์ระหว่างตัวนางแบบกับสินค้าได้ดี ปังและใช้ได้จริง - หอมมะลิ"*

*"ชัดเจนในการสื่อสาร คอมเมอร์เชียลชัดมาก - ยูกะ"*

*"ชอบดีค่ะ ดูนิ้วหยวกมากๆค่ะ ลงตัว - อเลสซานดร้า"*

## Episode 5

โจทย์หน้ากากจาก The Mask Singer ทิปส์เลือกที่จะถ่ายทอดเป็นหน้ากากอีกาดำ โดยถ่ายทอดภาพบิวตี้ช็อตโชว์ความสวยพร้อมขนนก ซึ่งผลงานกรรมการทุกคนมองว่าเหมือนหน้ากากอีกาน้ำตาลมากกว่า

"ก็พอได้นะคะ แต่ก็อย่างที่หลายๆคนว่า ด้วยการจัดแสงหรืออะไรหลายๆอย่าง มันจะดูเป็นอีกาน้ำตาลไปหน่อย - หอมมะลิ"

"ทำไมแองเจ้อมองว่ามันสีน้ำตาลค่ะ ดูเป็นหน้ากากฤดูใบไม้ร่วงมากกว่า แต่แองเจ้อชอบแววตาในภาพมากเลยนะคะหนูทิป - ลินดา"

"ขนๆ ทำให้เป็นหน้ากากอีกาได้ค่ะ แต่ถ้าขนเป็นสีดำจะทำให้สื่อได้ตรงประเด็นมากกว่า ตอนนี้มันจะออกไปทางหน้ากากอีกาน้ำตาลอ่ะค่ะ - เมเรดิธ"

แต่เมื่อการแข่งขันจบลงปรากฎว่าทีมหรี่หันหน้าคือผู้ชนะ เฌอแตมจึงส่งทิปส์เข้าสู่ห้องคัดออก ในห้องคัดออกทิปส์สามารถตอบคำถามได้อย่างดีมาก โดยตอบว่าอยากจะขอโอกาสจากหรี่หันหน้ามากกว่าขอใช้สิทธิ์ Save ของทีม สุดท้ายเมื่อถึงเวลาตัดสินหรี่หันหน้าตัดสินใจไม่คัดใครออก เพราะคิดว่าชัยชนะครั้งนี้ตนไม่ได้มีส่วนร่วมไม่ควรจะคัดใครออก ทิปส์จึงได้โอกาสอีกครั้ง

## Episode 6

ในโจทย์นี้ทิปส์เลือกขึ้นปก Volume ภายใต้คอนเซ็ปต์ Feminine

"ทิปส์ในปกนี้ คือความมั่นใจ + ความน่ารัก ในสไตล์เด็กเจน Z เป็นผู้หญิงที่ดูมีความมั่นใจในตัวเองสูง กล้าคิด กล้าทำ อารมณ์ดี เฟรนด์ลี่ ดูเข้าถึงง่าย มีความสดใสร่าเริง เป็นที่รักแก่ผู้พบเห็น"

## Episode 7

Sexy ที่ภาษากาย ทิปส์มาในลุคส์ชุดนอนสุดเย้ายวน แสดงให้เห็นถึงรูปร่างที่ดูแลมาอย่างดี มาพร้อมกับกิมมิคบิดผ้าชุบน้ำใส่ตัว ถึงแม้จะไม่มองกล้อง แต่มั่นใจถึงความยั่ว และ Sexy สุดๆ ค่ะ เอาให้ผู้ที่มาต้องจับจองทิปส์แน่นอน เอาให้เปียกปอนกันไปเลยงานนี้

"ทิปส์ดูเซ็กซี่มากค่ะสำหรับภาพนี้ ด้วยชุดนอนที่เย้ายวน ทรวดทรงองค์เอวและสีหน้า รวมถึงคอระหงก็ทำให้องค์ประกอบโดยรวมภาพนี้ถือว่าตีโจทย์ได้ดีคนนึงเลยค่ะ - ทานดาร่า"

"ไม่ต้องเห็นสีหน้าแต่ภาษากายสื่อความเซ็กซี่ได้ดีเลย ชอบค่ะ - เมเรดิธ"

"ชอบท่าโพสมากค่ะ ดูยั่วบดมาจากอินเนอร์ ชอบน้ำที่กำลังไหลย้อยลงมาด้วยค่ะ มีกิมมิคความอีโรติกเล็กๆ เสียดายที่ชุดวันพีซกับหุ่นหนูที่อยู่ในภาพครอปแคบแล้วออกมาตันไปนิดนึง - หอมมะลิ"

## Episode 8

ถ้าทิปส์ไม่ได้เป็นนางแบบแล้ว ทิปส์คงกลับไปเป็นสาวชาวไร่พราวเสน่ห์ ที่แต่ละวันจะคอยควบม้าอาชาคู่ใจ ดูแลท้องทุ่งในป่าหุบเขามรดกเจ้าคุณปู่ ที่ปลูกพืชนานาพันธุ์ เพราะเดิมตัวทิปส์เองก็เป็นคนรักสัตว์ รักแสงแดดอยู่แล้ว การเป็นสาวชาวไร่คอยควบม้าทอดกายไปกับสายลมแสงแดด จึงเป็นอาชีพที่นอกจากจะช่วยรักษารูปร่าง มีวินัยแล้ว ยังช่วยขัดเกลาจิตใจ และความอดทนด้วยค่ะ

"ทุกอย่างสวย เอิ่มมมมมม..............จัส สวย .............. บอริ่งไปนิดอะค่ะ - หรี่หันหน้า"

"ตัวภาพดีนะคะเนี่ย มีองค์ประกอบช่วยส่งเสริมให้มากเลย แต่ปัญหาติดที่นางแบบอ่ะค่ะ เมดี้รู้สึกว่าภาพนี้ถ้าทิปส์โชว์ศักยภาพอะไรซักอย่างจะทำให้ภาพน่าสนใจมากขึ้นค่ะ ตอนนี้ทิปส์ดูนิ่งเกินไป - เมเรดิธ"

"ชอบโทนภาพที่ให้อารมณ์ความรู้สึกแบบธรรมชาติและมีความไกลปืนเที่ยงไปในตัวค่ะ บรรยากาศน่าเชื่อถือ สอดคล้องกับอาชีพ ถ้าทิปส์แสดงศักยภาพนางแบบนอกจากการนั่งเฉยๆ จะดีมากเลยค่ะ แต่เท่านี้ก็ไม่เลวเลยทีเดียว และก็เครื่องแต่งกายเซ็กซี่ดีเนอะ - ทานดาร่า"

## Episode 9

Fluidité เป็นภาษาฝรั่งเศสตามชื่อทีมของเรา มีความหมายสื่อถึงความคล่องแคล่ว มั่นใจ
แบรนด์ Fluidité เป็นแบรนด์เพื่อสาวสมัยใหม่ ที่หลุดจากกรอบ Working Woman แบบเดิมๆ เป็นแนว Smart Casual
ที่มีความผสมผสานกันของ Casual และแนว Street Style ตัวชุดเป็นลำลองใส่สบายกึ่งไฮเอนด์ ที่แต่ละคอลเลคชั่นมีความน่าสนใจมากๆ นำความเป็นสาวสตรีทออกมาแบบลุคดูดี ดูแพง เป็นการแต่งตัวที่ดู Casual ธรรมดาทั่วไปให้มีความ Smart มากขึ้น เหมาะสำหรับใส่ไปทำงานได้ในชีวิตประจำวันหรือจะแต่งเป็น Dresscode ก็ยังได้เหมาะกับสาวๆตามมหานครใหญ่ทั่วมุมโลก ไม่ว่าจะนิวยอร์ค ลอนดอน ปารีส มิลานหรือแถบเอเชียเช่นโตเกียว เชี่ยงไฮ้

"ยาวใหญ่ดูเป็นลูกรักขอโฮสดีนะคะ แต่ละชอต ชอบมากทำให้อยากซื้อ คนอื่นทำได้ดีนะคะ แต่สายตามันรักยาวใหญ่ไปแล้วค่ะ เพลงประกอบดี เสื้อผ่าสวย ตอบโจทย์มาก - อเลสซานดร้า"

"โดยรวมแล้ว สัมผัสได้ถึงความคล่องแคล่วมั่นใจตามที่ตัวแบรนด์ต้องการนำเสนอดีค่ะ มีการให้รายละเอียดเกี่ยวกับเสื้อผ้า แต่ว่าทุกอย่างจะลื่นไหลได้ดีสมชื่อหรือเปล่าก็ต้องมาดูกันนะคะ - ทานดาร่า"

"ส่วนภาพรวมของคลิป ถือว่าไปในทางเดียวกันสำหรับนางแบบทั้ง 3 คน และแบรนด์ คือทุกคนชัดเจนในจุดขายของแบรนด์และลุคของนางแบบที่แบรนด์นี้ต้องการ สื่อถึงความเป็นคนเมือง ความไฮคลาส มีระดับ แต่ก็ไม่ได้เรียกว่าโอเวอร์จนถึงขั้นเอื้อมไม่ถึงนะคะ คือถือว่านางแบบส่งเสริมภาพลักษณ์ของแบรนด์ได้ดีเยี่ยมค่ะ และชอบในส่วนของภาพนิ่งที่มีเสื้อผ้าเป็นชิ้นๆ แยกส่วนออกมา ทำให้รู้วิธีมิกซ์แอนด์แมทช์และเห็นแบบของเสื้อผ้าชัดเจน - ยูกะ"

## Episode 10

ทิปส์ขอเสนอ "แอเรียล" เจ้าหญิงเงือกน้อยในช่วงที่หลังจากได้พบเข้าชายครั้งแรก เธอก็หลงรักเขาทันทีและมีปณิธานแรงกล้า ที่อยากจะมี "ขา" เฉกเช่นมนุษย์ เพื่อให้เจ้าชายหลงรักเธอให้ได้แอเรียลได้ตัดสินใจ ทำข้อแลกเปลี่ยนกับแม่มด ทำให้เธอได้มีขา แต่เธอจะต้องสูญเสีย เสียงอันไพเราะของเธอไปทิปส์ คือ แอเรียล ที่เพิ่งมีขาเป็นของตนเอง เธอกำลังเดินขึ้นมาจากทะเล อดีตบ้านของเธอกับใบหน้าสวยสงบ แฝงไปด้วยความเจ็บปวดเพราะการเปลี่ยนหางเป็นขา ทำให้เธอต้องทุกข์ทรมานจากความเจ็บปวด แต่ความเจ็บปวดนั้นช่างมีความหวังเหลือเกิน

"ส่งมาชนกับยาวใหญ่แบบไม่กลัวโดนเปรียบเทียบเลยนะคะ ทิปส์นำเสนอแอเรียลผ่านการตีความในอีกมุมคือมุมที่แอเรียลมีขาแล้ว ก็โอเคนะคะในเรื่องที่ตีความอีกด้าน แต่ตัวภาพนี้อาจจะมองเป็นแอเรียลได้เบานิดนึง คือถ้าไม่อ่านที่บรรยายก็อาจจะไม่รู้เลยว่าภาพหมายถึงแอเรียล ในด้านความสวยของภาพถือว่าใช้ได้ค่ะ ทิปส์อาจจะนิ่งไปหน่อยแต่อารมณ์ทางสีหน้าแสดงออกได้ดีนะคะ ดูเศร้าๆตามที่บรรยายมาค่ะ โดยสรุปภาพทิปส์อาจจะไม่ใช่เห็นปุ๊บแล้วรู้เลยอาจต้องใช้เวลาทำความเข้าใจนิดนึง แต่ข้อดีที่มีคือตัวนางแบบที่ทำให้ภาพมีความน่าสนใจค่ะ - เมเรดิธ"

"เรียกว่ามาชนกันอย่างที่ไม่กลัวเพื่อนร่วมทีมเลยค่ะ สำหรับภาพนี้ทิปส์ดูสวยและเศร้าโศก ซึ่งก็พอจะสอดคล้องกับคำอธิบายที่ให้มา แต่ก็แอบไกลอยู่นะคะน้องว่า ชุดให้ความรู้สึกเป็นนางเงือกแบบแฟชั่นดีค่ะ เพียงแต่น้องรู้สึกว่าภาพนี้มันเบาหวิวไปหน่อยนะคะ ไม่รู้สิ - ทานดาร่า"

## Episode 11

เธอคือทิป สาวชาวไร่ บ้านเกิดของเธอเป็นฟาร์มเก่าแก่ ชนบท และห่างไกลความเจริญ เธอรักการทำฟาร์ม และรักธรรมชาติ มีจิตใจบริสุทธิ์ดั่งผ้าขาว ทิปมีเพื่อนรักคือม้าตัวโปรด ชื่อเจ้าอาม เธอรักม้าของเธอดั่งพี่น้อง ด้วยความที่อยู่ห่างไกล เธอไม่ทันคน ใช้ชีวิตเรียบง่าย แต่ม้าในฟาร์มของเธอ เรียกได้ว่าค่อนข้างมีชื่อเสียงระดับภาค มีคนร่ำรวยมาซื้อมากมาย ตอนที่ยังเป็นเด็ก เธอรู้จักแค่สัตว์เลี้ยงและใบไม้ใบหญ้า แต่โลกของเธอก็เปลี่ยน เมื่อโตขึ้น เธอได้เข้าสู่ตลาดม้า ที่คอยค้าขายสัตว์ในฟาร์มของครอบครัวเธอ

โชคชะตาลิขิต เธอได้พบกับนักธุรกิจ รุ่นใหญ่ ที่ถึงจะแก่กว่าเธอมาก แต่ก็ยังดูดี เธอไม่เคยมีความรัก เมื่อเธอได้ความรักจากเขา ทั้งคำหวาน เสื้อผ้า และเงินทอง เปิดโลกของเธอสู่ ไลฟ์สไตล์ใหม่ที่ไม่เคยรู้มาก่อน

จากสาวน้อยใสซื่อ ไม่เคยแต่งหน้าแต่งตัว เข้าสู่วงสังคมไฮโซเต็มตัว ด้วยต้นทุนหน้าตาสวย สูงยาวเข่าดี เธอกลายเป็นเซเลบขวัญใจสื่อ ทุกย่างก้าวมีแต่สปอตไลท์ ไม่มีอีกแล้วเสื้อผ้าปอนด์ๆ มีแต่เสื้อผ้าแบรนด์เนมที่สามีเธอต้องการให้ใส่ไม่มีอีกแล้วความใสอ่อนวัย เพราะเธอต้องเมคอัพ สวยเจิดจรัสในทุกงานสังคม

เมื่อเวลาผ่านไป เธอเสพติดชีวิตหรูหรา ต้องสวยและต้องมีเมื่ออายุมากขึ้น ความสวย ความสดใสที่เคยมีก็เริ่มจางหาย แถมยังเบื่อพฤติกรรมสามี ที่เขาปันใจให้สาวคนใหม่ ส่วนเธอที่ถึงแม้จะมีงานสังคม แต่มันก็ไม่สนุกและมีความสุขเหมือนเช่นเดิม มันกลับดูน่าเบื่อเสียนี่กระไร เมื่อครั้งทิปอยู่บนเตียงเดียวดาย เงียบเหงา น่าเบื่อ เธอนั่งกินขนมที่เธอชอบกินตอนเด็กๆ สมัยอยู่ฟาร์มต่างจังหวัด "อยากกลับไปที่ฟาร์มจังเลย" เธอได้แต่คิด มันก็เป็นแค่ความอยาก เพราะรู้ตัวดีว่า คงไม่สามารถกลับไปใช้ชีวิตในชนบทได้อย่างเดิมอีกแล้ว

## Episode 12

Part 1 ลักษณะเด่นของไพ่ Hanged man คือ อาการกลับหัวกลับหาง ทิปส์เลยมาในท่ายาก ตีลังกากลับหัว แบบเดียวกับ ไพ่คนถูกแขวน (The Hanged man) ค่ะ ซึ่งแก่นแท้ของไพ่ใบนี้นั้นหมายถึงการอดทนต่อสิ่งใดสิ่งหนึ่งค่ะ ทิปส์ซึ่งต้องโพสต์ท่ายาก อย่างตั้งใจและอดทน เพื่อให้ออกมาเป็นภาพใบนี้ค่ะ และหลายคนอาจจะไม่ทราบว่า คนในไพ่คือใคร ซึ่งเขาคือ เทพโอดิน (Odin) ในตามตำนานเขาเป็นเทพเจ้าแห่งมหาสมุทรค่ะ ทิปส์เลยมาในโลเคชั่นของท้องทะเล เพื่อเชื่อมโยงไพ่ใบนี้ อย่างสมบูรณ์ค่ะ

Part 2 ดอกไม้และผู้หญิง ถือเป็นของคู่กัน และมีสิ่งหนึ่งที่เหมือนกันอย่างไม่ต้องสงสัย นั่นคือ “ความสวยงาม” และเหล่าแม่บ้าน จ.ประจวบฯ ได้นำเอาความสวยงามของดอกไม้ต่างๆ หลากหลายชนิด มาเป็นดอกไม้ประดิษฐ์มากมาย และ 1 ในดอกไม้อันเลอค่า อย่างกล้วยไม้ ก็ได้มาเป็นแรงบันดาลใจในการสรรค์สร้าง “กล้วยไม้ประดิษฐ์” ที่สวยงามน่าชมเช่นกัน สามารถนำไปประดับตกแต่งบ้านเรือน หรือเป็นของฝากญาติสนิทมิตรสหาย รวมถึงเป็นสินค้าที่ชาวต่างชาติซื้อหากลับไปโดยไม่ต้องกังวลเรื่องการเก็บรักษา ในภาพจะเห็นได้ว่า กล้วยไม้มีความสวยงามชวนมองและทิปส์เองก็สวยงามน่าชมไม่แพ้กล้วยไม้เลยค่ะ ทิปส์มั่นใจว่า เมื่อนักท่องเที่ยวได้เห็น Ad นี้ จะต้องรีบเหมากล้วยไม้ กลับบ้านอย่างแน่นอนค่ะ

Part 3 ทิปส์ของสร้างความ WOW ด้วยลุคส์ที่ทุกคนต้องเซอร์ไพรซ์ และไม่คุ้นเคย ด้วยภาพของทิปส์ที่นอนสวยๆ อยู่บนก้อนหินน้อยใหญ่ เปรียบเหมือนทิปส์ที่มีความอึด อดทน จนฝ่าฟันมาถึงไฟนอลได้ และภาพนี้ได้แสดงศักยภาพทั้งสีหน้า และท่าโพสต์ของทิปส์ออกมา ทิปส์มั่นใจว่าใครที่ได้เห็นภาพจะต้องขนลุก และ WOW อย่างแน่นอนค่ะ

Part 4 สำหรับปกนี้ เป็นปกสำหรับเดือนกุมภาพันธ์ ภายใต้คอนเซ็ปต์ Valentine's Day และเมื่อพูดถึงวันแห่งความรัก สิ่งหนึ่งที่คนนึกถึงนั่นคือ “ดอกกุหลาบ” อย่างแน่นอนกุหลาบถือเป็นสัญลักษณ์แห่งความรักและความโรแมนติก มีบางตำนานเล่าว่า ดอกกุหลาบเป็นเสมือนเครื่องหมายแทนการกำเนิดของเทพธิดาวีนัส ซึ่งเป็นเทพแห่งความงาม และความรัก กุหลาบกลายเป็นของขวัญ ของกำนัลสำหรับการแสดงความรักและมักจะมีผู้เปรียบเทียบความงามของผู้หญิงเป็นเสมือนดอกกุหลาบและผู้หญิงคนแรกในประวัติศาสตร์โลกที่ได้รับสมญาว่าเป็นผู้หญิงงามเสมือนดอกกุหลาบคือ พระนางคลีโอพัตรา ซึ่งพระนางยังได้เคยต้อนรับ มาร์ค แอนโทนี คนรักของพระนางในห้องซึ่งโรยด้วยดอกกุหลาบหนาถึง 18 นิ้ว หอมฟุ้งไปด้วยกลิ่นกุหลาบ ทิปส์ขึ้นปกพร้อมดอกกุหลาบสีชมพูเข้มดอกใหญ่ ซึ่งมีความหมายถึงความงดงามและอ่อนโยน ดูเป็นปกที่สวย สมบูรณ์แบบ ว้าวสมชื่อนิตยสาร ตรงกับธีม และสวยโดยไม่โป๊เปลือยด้วยค่ะ

Part 5 สำหรับแคมเปญนี้ทิปส์ขอขาย “แว่นตา” จากแบรนด์ EMPORIO ARMANI ค่ะ ซึ่งงานขายแว่นตาเนี่ย จะมีอะไรตรงตัวไปกว่า หน้า + แว่นเก๋ๆ ล่ะค่ะ ขายของและสวยสมเป็น EMPORIO ARMANI ค่ะ

Part 6 สำหรับพาร์ทสุดท้าย พี่ชะเอมคือคนสำคัญของทิปส์ที่เทรนทิปส์ จนเข้ามาถึงไฟนอลได้ The Wow เปรียบเสมือนถนนแห่งความฝัน ที่แน่นอนไม่ได้โรยด้วยกลีบกุกลาบและพี่ชะเอมคือ ผู้ที่ชี้นำ เป็นตัวอย่างที่ดี ที่คอยทั้งผลักและดันน้องให้มาถึงจุดนี้ ในภาพเราดูเหมือนทั้ง แม่ลูก พี่น้อง หรือฝาแฝด ที่ทิปส์น้อมนำทุกคำแนะนำจากพี่ชะเอมมาแต่ทุกคำแนะนำ ทิปส์จะไม่ลืมความเป็นตัวเอง ที่ทั้งเหมือนและแตกต่างในเวลาเดียวกัน